Pasvalio rajono savivaldybės administracijos direktorius įsakymas
DĖL atsakingo asmens paskyrimo

2021 m. sausio 29 d. Nr. DV-54 Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2021 m. sausio 25 d. sprendimu Nr. V-147 „Dėl tikslinėms grupėms priklausančių asmenų ištyrimo greitaisiais testais organizavimo“ (toliau – Sprendimas), Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-3006 „Dėl skiepijimo valstybės biudžeto lėšomis įsigyjama COVID-19 ligos (koronaviruso infekcija) vakcina prioritetinių gyventojų grupių nustatymo“ (Lietuvos Respublikos sveikatos apsaugos ministro 2021 m. sausio 28 d. įsakymo Nr. V-179 redakcija) (toliau – Prioritetinės grupės), Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašu, patvirtintu Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ (su visais aktualiais pakeitimais), Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimu Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ (su visais aktualiais pakeitimais) (toliau – Tiksliniai ir profilaktiniai tyrimai):

1.	Skiriu Pasvalio rajono savivaldybės (toliau – Savivaldybė) administracijos Švietimo ir sporto skyriaus vyriausiąją specialistę (tarpinstitucinio bendradarbiavimo koordinatorę) Astą Dagienę atsakingą už:

1.1.	Sprendimo 1.1.1 ir 1.1.2 punktuose nurodytų asmenų, norinčių išsitirti greitaisiais testais „AMP Rapid Test SARS-CoV-2 IgG/IgM“, tyrimo proceso koordinavimą;

1.2.	Tikslinių ir profilaktinių tyrimų 1.2.3.1–1.2.3.3 punktuose nurodytų asmenų profilaktinių tyrimų proceso koordinavimą;

1.3.	Prioritetinių grupių 1.11 ir 1.12 punktuose nurodytų asmenų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina proceso koordinavimą Savivaldybėje.

2.	Pavedu Savivaldybės administracijos Švietimo ir sporto skyriaus vyriausiajai specialistei (tarpinstitucinio bendradarbiavimo koordinatorei) Astai Dagienei šio įsakymo vykdymo kontrolę.

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorius	Povilas Balčiūnas